I. Rhaegar Targaryen

I. Rhaegar Targaryen volt a Hét Királyság Ura, és a huszonkettedik Targaryen király, aki a Vastrónon ült. I. Aeron Targaryen király és Christyn Baratheon királyné egyetlen fia. Volt egy nővére, akit Maegelle-nek hívtak. Lady Alys Velaryon-t vette feleségül, aki Lord Laenor Velaryon egyetlen lánya volt. Sárkánylovas volt mint sok más családtagja, és Éjláng hátasa volt. Apja kinevezte őt Sárkánykő hercegének a H.u.-i 355.évben, majd H.u.377-ben követte őt a trónon, miután apja lemondott a kiritikus állapota, és a birodalomra veszéjt hozó Drinogar-ház hadakozása miatt, hogy egy erős uralkodó vezesse dicsőségbe a koronát.

## Megjelenés és Személyiség

Rhaegar mint egyedüli fiú gyermek, és a Hét Királyság örököse sok időt töltött apja és anyja mellet. Rövid ezüst haja volt, melyekben olykor egy-két fekete hajtincs is megjelent, és lila szemei voltak. Finom, ápolt szakálla volt, mely mindig fényesen csillogott. Nagyon szeretett sárkányháton lovagolni, és imádta a lovagi tonákon való szerepléseket. Hercegként híres volt a hölgyek körében, akikre rá se hederített.

Rhaegar-t úgy írják le mint egy határozott, kötelességtudó férfi, aki nem fél semmitől. Sokan hasonlították őt olyan nagy alakokra mint Hódító Aegon, I. Maekar királyhoz, vagy akár dédnagyapjához, VI. Aegon királyhoz is. Sokszor hordott páncélt, mivel gyakran harcolt tornákon illetve a *Drinogar lázadás* kitörésének következtében és annak súlyosságában, kénytelen volt ő maga harcba szállni az ellenséggel.

## Történelem

### Sárkánykő hercege

H.u.355-ben, mindössze három eszetendősen nevezte ki őt az apja, I. Aeron Targaryen király a Vastrón örökösének. A herceg remek neveltetésben részesült, és már kiskorától kezdve tanult történelmet, kardvívást, lovaglást és még táncolni is tanult. Mindössze 12 évesen megszelidítette Éjlángot, aki akkor a második legnagyobb sárkány volt az összes sárkány közül.

Lord Laenor Velaryon egyetlen lányát, Lady Alys Velaryont vette el feleségül H.u.367-ben, miután apja és Lord Laenor megegyeztek a Targaryen-ház és Velaryon-ház vérvonalának egyesítéséről, mint a Targaryen uralom fénykorában és még bőven az előtt. Rhaegar és Alys kötelességtudatból együtt voltak, de kis idő után a két fél komolyan közeledni kezdett egymáshoz, és később szerelem alakult ki köztük.

H.u.370-ben nyerte meg első tornáját, mely Királyvárban volt rendezve. A király maga ütötte fiát lovaggá azon a napon, és nagy ünneplést szervezett fia győzelmére. Apjával remek kapcsolata volt, és sosem voltak nézeteltéréseik, ugyanis Rhaegar egy engedelmes fiú volt.

Apjának uralkodása alatt született meg mind a hat gyermeke: Aemon, Rhaelle, Naerys, Laena, Aegon és Gaella. Fiait kötelezte arra hogy vegyék el egyik testvérüket, így az örökösök teljes valyriai vérrel rendelkeznek majd. Aemon és Rhaelle szerelmesek voltak, így ők boldogan házasodtak össze. Aegon herceg esete kicsit komplikáltabb volt, ugyanis ő Laena hercegnőt és Gaella hercegnőt is szerette, de apja megtiltotta neki a kettős házasságot. Így hát Aegon a nővérét, Laena hercegnőt jegyezte el később.

Rhaegar idejének egy részét az udvarban, főképp a Kis Tanács asztalánál töltötte, ahol apja mellet tanulta az uralkodást és annak módját. Idejének másik felét Sárkánykőn töltötte a családjával, akik ott laktak. A herceg undorodott Királyvár bűzétől, illetve gyermekeit és feleségét nem akarta politikai célnak kitenni, így oda költözött családjával hogy legyen egy békés, nyugodt helye.

Lady Alys jó anya és feleség volt, aki gondoskodott anyai szeretetével gyermekeiről. Aegon és Aemon sosem álltak közel egymáshoz, és ezt anyjuk próbálta orvosolni, de sikertelenül. Rhaegar szerette Alys-t, igen bár párszor szóba jött az is hogy szeretőket tart, de ez mind hazugság volt, melyeket a Drinogaristák terjesztettek annak érdekében, hogy a trónörököst mocskolják.

## Uralkodása

### A Drinogar lázadás (H.u.378-H.u.379)

I. Rhaegar Targaryen király uralkodásának kezdetén már háború dúlt Westeroson, melyet sikeresen levert fia, Aemon Targaryen herceg segítségével és főképp a Velaryon flotta támogatásával.

* Lásd: *A Drinogar lázadás*

### Fiak és Lányok

Naerys és Gaella hercegnő jegyes nélkül voltak egy ideig. Rhaegar azt szerette volna, ha Naerys herceg hozzámegy Mataerys Velaryonhoz, aki lényegében az unokatestvére volt, de miután ő meghalt a *Drinogar lázadás* során, új potenciális jegyes után kellet néznie. A király nem tekintett messze, ugyanis Lord Daemon öccsének, Ser Gaemon Velaryon egyetlen fiával, Aerys Velaryonnal akarta eljegyeztetni. Ser Gaemon a király ajánlatára boldogan igent mondott, majd gyermekeik H.u. 382-ben jegyesek lettek.

Gaella hercegnő elég bánatos maradt miután bátyja inkább a nővérét választotta helyette, így többé már nem nagyon akart mással házasságot kötni, és más irányokba tekintgetett. Rhaegar már hercegként erős házak bizalmát és támogatását élvezte, amely meg is mutatkozott a *Drinogar lázadás* során, így amikor Gaella hercegnő "kardoskodott" a saját szabadságáért és döntéséért, apja elfogadta legfiatalabb lánya döntését végül. Megegyeztek hogy a hercegnő nem örökölhet semmit, de címei és befolyása megmarad. Gaella idejét különböző titokzatos jóslatok kutatásával és a Hét Királyság különböző helyeinek meglátogatásával töltötte Drogon hátán. A hercegnő még a Falat is meglátogatta, majd adományozott az Éjjeli Őrségnek. Lord Brynden Stark is vendégül fogadta a király lányát Deresben, és még házassági ajánlatot is tett a fia, Rickard Stark a hercegnő kezéért, ám Gaella udvariasan elutasította őt.

### A Harrenhal-i torna

H.u.384-ben megszületett Aemon és Rhaelle hercegnő elsőszülött gyermeke, akit Jaehaerys-nek neveztek el. Lord Valarr Drinogar nagy tornát akart rendezni a herceg születésének tiszteletére, amelyet Harrenhalban rendeztek. A király nagy örömmel támogatta a tornát anyagilag, és maga Aemon herceg is indult a versenyen.

A birodalom minden részéből érkeztek lovagok, akik részt kívántak venni a tornán. Az elhunyt Lord Tommen Baratheonnak a fia, Lord Gerold Baratheon is jelen volt a tornán, aki borzasztó sok bort ivott meg, de soha senki sem látta részegnek, és ezen a lovagok nagyot nevettek, míg mások csodálkoztak. Aemon herceg egy hatalmas sárkánypáncélban lépett fel a tornán, ahol első ellenfele Ser Tristan Westerling volt, aki egy tapasztalt lovag volt, rengeteg képességekkel. Ser Tristan majdnem legyőzte az ifjú herceget, de egy szerencsétlen mozdulat után Aemon kiütötte a nyeregből. Ahogy a herceg megnyerte legelső tornai ütközetét, a nézőközönség örömkiáltásokba kezdett, és Aemon nevét kiáltotta mindenki. I. Rhaegar király ekkor lovaggá ütötte az örököst, és egy öleléssel gratulált neki.

A tornát több naposra tervezték, ugyanis nagyon sokan jöttek el. Így Aemon legközelebb csak a harmadik napon jutott úrja sorra, amikor két ellenfél is várt rá. Ser Ronnel Voland, egy veszélyes harcos volt, aki a herceg második kihívója volt. A két fél komoly összecsapása, újfent egy Aemon herceg győzelemmel fejeződött be. Senki sem hitt a szemének, amikor a mindössze 16 esztendős fiatalember veretlen két kihívó után is.

A torna ideje alatt egy kisebb veszekedés tört ki Aemon herceg és Rhaelle hercegnő között, amikor a hercegnő már kérte férj-testvérét arra, hogy mostmár pihenjen is, ugyanis a herceg is kapott komoly ütéseket az ellenfei ellen. A herceg nem nagyon foglalkozott vele, és készült tovább. A harmadik ellenfele Ser Robart Connington volt, aki szintén veretlen volt, és egy harcban képzett lovag, ráadásul több mint két méter magas izomtömeg volt. A herceg frusztált volt, és nem tudta kezelni érzelmeit, majd nem is figyelt oda hogy nincs rendesen stabilizálva a nyereghez. Elkezdődött a harc. Aemon egy erős és pontos ütéssel kezdett Ser Robart ellen, de ez nem volt elég a kiütéshez. Ser Robart végig higgadt volt, és koncentrált ellenfelére. A herceg másodjára is nagy ütést tudott mérni a viharföldi lovagra, de akkora ütést adott, hogy nem Ser Robart, hanem ő maga esett ki a nyeregből, majd beverte fejét a fakorlátba. Ser Robart azonnal leállt a küzdelemmel, és a herceg segítségére sietett. A Királyi Testőrség parancsnoka, Ser Lyonel Redwyne azonnal odasietett, és látta hogy a helyzet nagyon súlyos. A herceg még élt, de nem tudott mozogni. Azonnal Királyvárba vitték, és a királyi család is velük tartott. A tornának így vége lett, és Valarr herceg kijelentette hogy imádkozik Aemon egészségéért és felépüléséért.

Sokan azt állították, hogy maga Valarr herceg intézte el hogy a nyereg ne legyen rendesen felszerelve, bosszúként a Drinogar lázadás leveréséért, de erre nem volt bizonyíték.

A herceg a sérülése után nagyjából egy hétre meghalt, H.u.384-ben. Rhaelle nem tudta felfogni az eseményeket, és az őrület szélére esett. Az egész királyi család gyászolt, ahogy a trónörökös elhunyt. Aemon herceget Sárkánykőn égették el a valyriai szokások szerint. Jaehaerys herceg így korán apja nélkül maradt.

### A Vastrón örököse

Miután Aemon herceg a Vastrón örököse volt és elhunyt, a királynak új örököst kellet választania. A választás nehéz volt, ugyanis Aemon fia Jaehaerys volt, aki követné a sorban őt, de csak egy csecsemő volt, és ha a királlyal bármi is történik, akkor régens uralmat kéne bevezetni kiskora miatt, ami a birodalomra veszélyt jelenthet. A másik potenciális jelölt így Aegon herceg lett, aki meg a király egyetlen életben maradt fia. A király nem akart kettőjük között választani, így hollókat küldött a birodalom szegletére, hogy válasszanak örököst.

A választást Harrenhalban rendezték H.u.385-ben, ahol még a régi korban az Öreg Király hívta össze a Nagy Tanácsot H.u.101-ben, hogy örököst válasszon a birodalom. A Drinogar-ház megtette az előkészületeket a választásokra, és a birodalom nagyurainak fogadására. Több mint ötvenezres sereg gyűlt össze Harrenhal vára előtt, mindegyik más házakat képviselvén.

A Hét Királyság összes Lordja Aegon hercegre szavazott, a király második fiára. Így a király kinevezte Aegon herceget, Sárkánykő hercegének és a Vastrón örökösének. Rhaelle nem örült fivérének megválasztásáért, ugyanis úgy gondolta hogy fiának több joga van, de semmit nem ért véleménye. Aegon megígérte nővérének hogy a jövőben Jaehaerys-nek helye lesz a Kis Tanács asztalánál, és szívesen látja őket az udvarban.

### Sárkányok

Miután Mataerys Velaryon és Aemon herceg meghalt, Vyrax és Serraxyl hátas nélkül maradtak egy ideig.

* Drogon: Gaella hercegnő
* Éjláng: I. Rhaegar király
* Urrion: Maegelle hercegnő
* Viserion: Aegon herceg
* Zöldvillanás: Rhaelle hercegnő

Maegelle a Drinogar lázadás során szerzett sebei miatt sosem épült fel teljesen, így kevésbé lovagolt Urrion hátán.

### A Nyári pandémia

H.u.386.évben Dornban elterjedt egy betegség, ami hírtelen, gyorsan és kegyetlenül végigsöpört a tartományon. Rhaegar elrendelta a tartományok lezárását, így csökkentvén a megbetegedések számának terjedését, ám nem számolt a kereskedőkkel, akik szintén tovább tudták adni olykor még ha nem is volt tünetük. A király nem állíthatta le a gazdaságot, különben éhezés tört volna ki és akkor már több probléma is követte volna az eseményeket. Királyvár kapuit teljesen lezárta a király, és a Városi Őrség biztosította a fővárost.

Aegon herceg és családja Sárkánykőn voltak, ahova nem jutott el a pandémia. Gaella hercegnő ekkor éppen a Medve-szigeten tartózkodott sárkányával, és érdekes módon nem hogy a szigetre, de Észak megmenekült a megbetegedéstől. A mesterek szerint még a nyári hideg is elpusztítja a vírusokat Északon, így valószínűleg ezért nem volt érintett a tartomány.

Jaehaerys herceg nem kapta el a betegséget, de Rhaelle hercegnő igen, és pár nap kín után bele is halt H.u.386-ban. Az idős embereket érintette még főképp a vírus, és maga Christyn Baratheon özvegy királyné is a hullám áldozata lett. A király még gyászolni sem tudta meg rendesen a saját anyját, ugyanis a holttestet azonnal elégették. Rhaegar elküldte Jaehaerys-t Sárkánykőre hogy Aegon és családja vigyázzon rá.

A királynak azt ajánlották hogy menjen el a fővárosból, de ragaszkodott ahhoz hogy népének irányítását kezében tartsa, még ha életébe is kerül. A pandémia második és egyben utolsó hulláma H.u.367-ben, elérte a királyt és Alys királynét is. A királyné pár napon belül meggyógyult, és segített az önkénteseknek Királyvár utcáin, ahol betegeket ápoltak. A második hullám már nem követelt annyi áldozatot mint az első, de ettől függetlenül számos haláleset történt, köztük maga Rhaegar király is. Utolsó kívánsága az volt, hogy Nyáradú palotáját újítsák fel az ő nevének tiszteletére, és adják Jaehaerys hercegnek. Alys Velaryon királyné feljegyezte a király utolsó kívánságát, majd bezárta a Vörös torony összes kapuját, ameddig nincs vége a járványnak.

I. Rhaegar király odaadása miatt és meg nem hátrálása a járvány idején a "bátor" jelzőt adta neki, így már "Bátor Rhaegar"-nak hívták sokan.

## Halála

Rhaegar a Targaryen-házból, Első ezen a néven, a Nyári pandémiában halt meg Királyvárban, H.u.387-ben. 10 év uralkodása alatt egy véres lázadást vert le, illetve rendbe hozta a Hét Királyságot a háborút követő időkben. I. Rhaegar Targaryen egy dicsőséges és bátor király volt, aki nem hátrált meg semmilyen helyzetbe, akármilyen csapás is érte. Tiszteletére lett felújítva Nyáradú palotája, melynek első tulajdonosa Jaehaerys Targaryen herceg volt. Halálát követően fia és örököse, VII. Aegon Targaryen király követte őt.